കല്കി കോക്ളിൻ

**കല്കി കോക്ളിൻ** (; ജനനം. 10 ജനുവരി1984) ഫ്രഞ്ച് അഭിനേത്രിയും എഴുത്തുകാരിയുമാണ്. താമസിച്ചിരുന്നതും പ്രവർത്തിച്ചിരുന്നതും ആദ്യം ഇന്ത്യയിലായിരുന്ന ഈ നടി ഹിന്ദി ചലച്ചിത്ര രംഗത്ത് ശ്രദ്ധേയമാകുകയും ദേശീയ അവാർഡിന് നാമനിർദ്ദേശം ലഭിക്കുകയും കൂടാതെ ഫിലിം ഫെയർ അവാർഡും രണ്ടു സ്ക്രീൻ അവാർഡുകളും നേടുകയും ചെയ്തിട്ടുണ്ട്. സിനിമകളിൽ അഭിനയിക്കുന്നതു കൂടാതെ കോക്ളിന് ഇന്ത്യയിൽ നാടകത്തിൽ സ്ഥിരം സാന്നിധ്യവുമുണ്ട്.

ഫ്രഞ്ച് മാതാപിതാക്കൾക്ക് പോണ്ടിച്ചേരിയിൽ ജനിച്ച കോക്ളിൻ ചെറുപ്രായത്തിൽ തന്നെ തിയേറ്ററിൽ എത്തിയിരുന്നു. ലണ്ടൻ യൂണിവേഴ്സിറ്റിയിലെ ഗോൾഡ്സ്മിത്ത്സിൽ നാടക പഠനങ്ങൾ നടത്തുകയും പ്രാദേശിക നാടക കമ്പനിയിൽ പ്രവർത്തിക്കുകയും ചെയ്തു. ഇന്ത്യയിലേക്ക് തിരിച്ചെത്തിയതിനു ശേഷം 2009-ൽ *ദേവ്. ഡി* എന്ന ചലച്ചിത്രത്തിൽ സഹനടിയുടെ വേഷത്തിൽ തന്റെ അഭിനയ രംഗത്ത് അരങ്ങേറ്റം കുറിക്കുകയും മികച്ച സഹനടിക്കുള്ള ഫിലിംഫെയർ അവാർഡ് കരസ്ഥമാക്കുകയും ചെയ്തു. തുടർന്നുള്ള വർഷങ്ങളിൽ ഏറ്റവുമധികം ബോക്സാഫീസ് വിജയം കൈവരിച്ച രണ്ട് ചിത്രങ്ങളിൽ അഭിനയിച്ചു. തുടർന്ന് അഭിനയിച്ച *സിന്ദഗി ന മിലേഗി ദൊബാര* (2011), *യെഹ് ജവാനി ഹേ ദീവാനി* (2013) എന്നീ ചിത്രങ്ങളിൽ  രണ്ടും ഫിലിംഫെയറിൽ മികച്ച സഹനടിക്കുള്ള നാമനിർദ്ദേശ പത്രിക നേടി. കോക്ളിൻ  ക്രൈം ത്രില്ലറായ *ദാറ്റ് ഗേൾ ഇൻ യെല്ലോ ബൂട്ട്സ്* (2011) എന്ന ചലച്ചിത്രത്തിന്റെ സഹ തിരക്കഥാകൃത്താകുകയും പിന്നീട് അതിൽ പ്രധാന വേഷം അഭിനയിക്കുകയും ചെയ്തു.

രാഷ്ട്രീയ നാടകമായ *ഷാങ്ഹായ് *(2012), സൂപ്പർ നാച്വറൽ ത്രില്ലർ ആയ *ഏക് തി ഡയൻ* (2013) തുടങ്ങിയ വാണിജ്യ ചിത്രങ്ങളിൽ കോക്ളിൻ അഭിനയിക്കുകയും 2015-ൽ പുറത്തിറങ്ങിയ കോമഡി ഡ്രാമ *വെയിറ്റിംഗ്* (2015), *എ ഡെത്ത് ഇൻ ദി ഗുഞ്ച്* (2016) എന്നീ സ്വതന്ത്ര ത്രില്ലർ ചിത്രങ്ങളിലെ അഭിനയത്തിന് പ്രശംസ നേടിക്കൊടുക്കുന്നതിനൊപ്പം അവരുടെ വിജയത്തെ നിലനിർത്തുകയും ചെയ്തു. *മാർഗരിറ്റ വിത്ത് എ  സ്ട്രോ* (2014) എന്ന നാടകത്തിൽ സെറിബ്രൽ പൾസി ബാധിച്ച ചെറുപ്പക്കാരിയായ യുവതിയുടെ അഭിനയത്തിന് അന്താരാഷ്ട്രാതലത്തിലുള്ള ഒരു നാഷണൽ ഫിലിം അവാർഡും സ്പെഷ്യൽ ജൂറി അവാർഡും നേടി. എഐബിസിന്റെ *ഇറ്റ്സ് യുവർ ഫാൾട്ട്*, കൾച്ചറൽ മെഷീൻസിന്റെ *പ്രിന്റിങ് മെഷീൻ*, നോയിസ്, വൈ-ഫിലിംസ് വെബ് സീരീസ് *മാൻസ് വേൾഡ്* എന്നിവയുൾപ്പെടെയുള്ള വീഡിയോകളിൽ പ്രത്യക്ഷപ്പെടാൻ വേണ്ടി അഡ്വക്കേറ്റായി വാദിക്കാൻ ഒരു വേദി അല്ലെങ്കിൽ ചർച്ചാവേദിയായി യുട്യൂബ് ആണ് കോക്ളിൻ ഉപയോഗിച്ചിരുന്നത്.
 
തന്റെ സിനിമാജീവിതം കൂടാതെ, കോക്ളിൻ നിരവധി നാടകങ്ങളിൽ എഴുതുകയും നിർമ്മിക്കുകയും പ്രവർത്തിക്കുകയും ചെയ്തു. കോക്ളിനും കൂടി ചേർന്നെഴുതിയ *സ്കെൽറ്റൺ വുമൺ* (2009) എന്ന നാടകത്തിന് *ദ മെട്രോപ്ലസ്* പുരസ്കാരം നേടിക്കൊടുത്തു. *കളർ ബ്ലൈൻഡ് *(2014), സ്റ്റേജിൽ സംവിധായികയായും *ലിവിംഗ് റൂം* (2015) എന്ന ട്രാജികോമഡി നാടകത്തിലും അരങ്ങേറ്റം കുറിച്ചു. കോക്ളിൻ *ഗ്രേറ്റ് എസ്കേപ്പ്* എന്ന പേരിൽ ഒരു ട്രാവൽ പരിപാടി സംഘടിപ്പിച്ചിരുന്നു. അത് 2016 സെപ്തംബറിൽ *ഫോക്സ് ലൈഫിൽ* പ്രദർശിപ്പിക്കുകയും ചെയ്തു. ഒരു ആക്റ്റിവിസ്റ്റ് കൂടിയായ  കോക്ളിൻ ആരോഗ്യവും വിദ്യാഭ്യാസവും മുതൽ സ്ത്രീ ശാക്തീകരണവും ലിംഗ സമത്വവും വരെയുള്ള വിവിധ കാര്യങ്ങളിൽ പ്രോത്സാഹനം നടത്തിവരുന്നു. സിനിമാ നിർമ്മാതാവ് അനുരാഗ് കശ്യപിനെ വിവാഹം ചെയ്തെങ്കിലും 2011 മുതൽ 2015 വരെ മാത്രമേ വിവാഹജീവിതം തുടർന്നുള്ളൂ.

## ജീവിതരേഖ
കൽക്കി കോക്ളിൻ 1984 ജനുവരി 10 ന് ഇന്ത്യയിലെ പോണ്ടിച്ചേരിയിൽ ജനിച്ചു. ഫ്രഞ്ച് മാതാപിതാക്കളായ ജോയൽ കോക്ളിൻ, ഫ്രാൻസിസ് അർമാണ്ടി എന്നിവർ ഫ്രാൻസിലെ ആംഗർസിൽ നിന്ന് ഇന്ത്യയിലേക്ക് വന്നവരായിരുന്നു. ഈഫൽ ഗോപുരത്തിന്റെ രൂപകല്പനയിലും നിർമ്മാണത്തിലും ഒരു പ്രധാന ഘടകം വഹിച്ച ഒരു ഫ്രഞ്ച് ഘടന എൻജിനിയറായിരുന്ന മൗറിസ് കോക്ളിന്റെ പിന്തുടർച്ചക്കാരിയായിരുന്നു കോക്ളിൻ. കോക്ളിന്റെ മാതാപിതാക്കൾ ശ്രീ അരബിന്ദോയുടെ ഭക്തന്മാരായിരുന്നു. അവർ തന്റെ ബാല്യകാലം കൂടുതലും ഓറോവില്ലെയിൽ ആണ് ചിലവഴിച്ചത്. പിന്നീട് കുടുംബം തമിഴ്നാട്ടിലെ ഊട്ടിയിലെ കല്ലട്ടിഗ്രാമത്തിൽ താമസിക്കുകയും അവിടെ കോക്ളിന്റെ പിതാവ് ഒരു ഹാങ്ങ് ഗ്ലൈഡറിന്റെയും, അൾട്രാലൈറ്റ് എയർക്രാഫ്റ്റിന്റെയും ബിസിനസ്സ് രൂപകൽപ്പന ചെയ്തു.

## സിനിമകൾ

## പുരസ്കാരങ്ങൾ

thumb|upright=0.8|Koechlin at the Mumbai Drama School|alt=Koechlin in a white dress smiling at the camera
[thumb|upright|right|Koechlin at [Puma (brand)|Puma's "Do You?" Campaign|alt=Koechlin smiling at a camera.]]
[thumb|upright=1.2|Koechlin at the 2014 [Lakme Fashion Week|alt=Koechlin walking the ramp in gold dress.]]
[thumb|upright=0.79|right|Koechlin at a 2011 press conference for ''[Zindagi Na Milegi Dobara'' at Chandigarh|alt=Koechlin posing for the camera with Zindagi Na Milegi Dibara co-stars Abhay Deol, Farhan Akhtar, Katrina Kaif]]
[thumb|upright=0.8|Koechlin at a promotional event for [Nokia Lumia|alt=Koechlin looking away from the camera]]
## അവലംബം

## പുറത്തേയ്ക്കുള്ള കണ്ണികൾ

* 

വർഗ്ഗം:1984-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ദേശീയ ചലച്ചിത്ര അവാർഡ് ലഭിച്ചവർ